**ქობულეთის მუნიციპალიტეტის მერის სათათბირო ორგანოს - ახალგაზრდული საბჭოს**

**დ ე ბ უ ლ ე ბ ა**

**მუხლი 1. ზოგადი დებულებები**

1. აღნიშული დებულება აწესრიგებს ქობულეთის მუნიციპალიტეტის მერის სათათბირო ორგანოს - ახალგაზრდული საბჭოს (შემდგომში - საბჭო) შექმნისა და საქმიანობის უფლებამოსილებებს, საბჭოს წევრთა მოვალეობებს, კომპეტენციებს და სხვა რეგულაციებს.

2. საბჭო იქმნება ადგილობრივი თვითმმართველობის განხორციელებაში ახალგაზრ- დების მონაწილეობის, ინიციატივების, რეკომენდაციების, მოსაზრებების, რჩევების შემუ- შავებისა და წარდგენის პროცესის ხელშეწყობის თვალსაზრისით.

**მუხლი 2. ახალგაზრდული საბჭოს მიზანი** ახალგაზრდული საბჭოს მიზანია:

ა) ადგილობრივ დონეზე ახალგაზრდული პოლიტიკის განვითარების ხელშეწყობა.

ბ) ადგილობრივი თვითმმართველობის განხორციელებაში და გადაწყვეტილების მიღების პროცესში ახალგაზრდების სრულფასოვანი მონაწილეობა, ახალგაზრდული პოლიტიკის დაგეგმავასა და განხორციელებაში, ახალგაზრდების ინტერესებისა და საჭიროებების მაქისიმალურად გათვალისწინების თვალსაზრისით.

გ) ახალგაზრდების ინფორმირება, ადგილობრივ თვითმმართველობაში მიმდინარე მოვლენების, პროგრამების/ქვეპროგრამების და სიახლეების შესახებ.

**მუხლი 3. საბჭოს საქმიანობის ძირითადი პრინციპები**

ახალგაზრდული საბჭოს საქმიანობის ძირითადი პრინციპებია: ა) საჯაროობა;

ბ) კოლეგიურობა; გ) კანონიერება;

დ) ახალგაზრდების აზრის გათვალისწინება;

ე) ახალგაზრდების ჩართულობის უზრუნველყოფა; ვ) ანგარიშვალდებულება;

ზ) გამჭვირვალობა; თ) თანასწორობა;

ი) მტკიცებულებებზე დაფუძნებული რეკომენდაციების მიღება. **მუხლი 4. საბჭოს სტრუქტურა**

საბჭოს სტრუქტურა (არანაკლებ 10 წევრი): ა) თავმჯდომარე (1);

ბ) თავმჯდომარის მოადგილე (1);

გ) საბჭოს მდივანი (1);

დ) კოორდინატორი (1);

ე) წევრები (არანაკლებ 6);

**მუხლი 5. საბჭოს წევრთა არჩევის წესი**

1. საბჭოს წევრთა შერჩევა ხდება კონკურსის საფუძველზე.

2. საკონკურსო კომისიის შემადგენლობა, კონკურსის ჩატარების პირობები და შეფა- სების კრიტერიუმები, მტკიცდება ქობულეთის მუნიციპალიტეტის მერის (შემდგომში - მერი) ბრძანებით.

3. საბჭოს რაოდენობრივ და სიით შემადგენლობას ამტკიცებს მერი (ბრძანებით).

4. საბჭოს წევრი შეიძლება იყოს:

ა) ქობულეთის მუნიციპალიტეტის ტერიტორიაზე რეგისტრირებული 14-29 წლის ახალგაზრდა;

ბ) ახალგაზრდა, რომელიც არ არის დასაქმებული საჯარო სამსახურში.

5. საბჭოს წევრად ერთი და იგივე ახალგაზრდა, შეიძლება არჩეულ იქნას ზედიზედ ორჯერ.

6. საბჭოს წევრების უფლებამოსილების ვადად განისაზღვრება - მერის უფლებამოსილების ვადა.

7. საბჭოს წევრის უფლებამოსილების ვადამდე ადრე შეწყვეტისა და საბჭოს უფლება- მოსილების ვადის ამოწურვისას, ცხადდება ახალი შესარჩევი კონკურსი.

**მუხლი 6. საბჭოს უფლებამოსილება . წევრის უფლება - მოვალეობები და ქცევის სტანდარტი**

1. საბჭოს წევრი ვალდებულია დაიცვას ქცევის სტანდარტი: ა) იყოს პუნქტუალური;

ბ) პატივისცემით მოეპყრას კოლეგებს;

გ) დროულად შეასრულოს მასზე დაკისრებული მოვალეობები; დ) მონაწილეობა მიიღოს საბჭოს სხდომებსა და მუშაობაში;

ე) თვალყური ადევნოს მიმდინარე მოვლენებს და იყოს პროაქტიური; ვ) გასცემდეს და იღებდეს უკუკავშირს კონსტრუქციულად;

ზ) არ მიაყენოს შეურაცხყოფა კოლეგებსა და სხვა პირებს; თ) მზად იყოს დახმარების გასაწევად და მისაღებად;

ი) იკისროს პასუხისმგებლობა წინამდებარე დებულების შესრულებაზე.

2. საბჭოს წევრის მოვალეობები:

ა) ახალგაზრდული საბჭოს წევრი მოქმედებს წინამდებარე დებულების შესაბამისად და მოხალისეობრივ საწყისებზე;

ბ) მუნიციპალიტეტში მცხოვრები ახალგაზრდების საჭიროებებისა და ინტერესების შესწავლა, წინადადებებისა და რეკომენდაციების შემუშავება და მერისთვის წარდგენა;

გ) მონაწილეობა მუნიციპალური ახალგაზრდული პოლიტიკის შემუშავებაში;

დ) მონაწილეობა მუნიციპალიტეტის ბიუჯეტირების პროცესში, მოსაზრებებისა და რეკომენდაციების დოკუმენტის მომზადება და მერისთვის წარდგენა, ბიუჯეტის პროექტის საკრებულოსთვის წარდგენამდე;

ე) ახალგაზრდების ცნობიერების ამაღლების ხელშეწყობა სხვადასხვა მიმართუ- ლებით;

ვ) ახალგაზრდების ინფორმირება ახალგაზრდული პოლიტიკის, ასევე, ადგილობრივ თვითმმართველობაში მიმდინარე მოვლენების, პროგრამების/ქვეპროგრამების, არსებული შესაძლებლობების, აქტივობების და სიახლეების შესახებ;

ზ) მონაწილეობა მიიღოს საბჭოს სხდომებსა და მუშაობაში;

თ) არ გამოიყენოს პირადი ინტერესებისათვის თავისი უფლებამოსილება და/ან მასთან დაკავშირებული რაიმე შესაძლებლობა.

3. საბჭოს წევრის უფლებები:

ა) საბჭოს სხდომაზე დასვას საკითხი განსახილველად, მოახდინოს საკითხის ინიცი- რება, შეიტანოს წინადადებები საბჭოს საქმიანობასთან დაკავშირებულ საკითხებზე, მონაწილეობა მიიღოს დებატებში, დასვას შეკითხვა და მიიღოს პასუხი, გააცნოს საბჭოს ახალგაზრდების მოსაზრებები და მიმართვები;

ბ) დაესწროს და მონაწილეობა მიიღოს მერიის სტრუქტურული ერთეულების, საკრებულოს კომისიისა და სამუშაო ჯგუფის სხდომებსა და შეხვედრებში;

გ) შევიდეს და გადაადგილდეს მუნიციპალიტეტის ადმინისტრაციულ შენობაში მუნიციპალიტეტის მოსამსახურეთათვის დაწესებული რეჟიმის (სპეციალურის გარდა) შესაბამისად (ასეთის არსებობის შემთხვევაში);

დ) შეხვდეს მუნიციპალიტეტის თანამდებობის პირებსა და საჯარო მოხელეებს, გამოითხოვოს და მიიღოს საჭირო ინფორმაცია საბჭოს უფლებამოსილებასთან დაკავში- რებულ საკითხებზე, რომელიც აუცილებელია მისი საქმიანობის განსახორციელებლად, გარდა კანონით დადგენილი შეზღუდვებისა. ასევე, უშუალო მონაწილეობა მიიღოს მის მიერ დასმული საკითხების განხილვაში;

ე) შეხვდეს ადგილობრივი თვითმმართველობის თანამდებობის პირს.

ვ) შეისწავლოს ახალგაზრდების აზრი, განახორციელოს კვლევები, ინტერაქტიული შეხვედრები და ახალგაზრდების გამოკითხვა, კომუნიკაციის სხვადასხვა ფორმების მეშ- ვეობით და კვლევის შედეგები წარადგინოს საბჭოს სხდომაზე განსახილველად;

4. დაუშვებელია საბჭოს წევრების გამოყენება ისეთი მიზნებისთვის, რომელიც არ შეესაბამება ახალგაზრდების ჯანსაღი და ობიექტური მონაწილეობის ხელშეწყობას, კერძოდ:

ა) საბჭო / წევრი ეწეოდეს პოლიტიკურ ან/და საარჩევნო აგიტაციას, იყენებდეს ისეთ ატრიბუტიკასა თუ სიმბოლიკას, რომელიც რომელიმე პოლიტიკურ სუბიექტთან ასოცირდება ან/და მონაწილეობდეს წინასაარჩევნო კამპანიაში საბჭოს წევრის სტატუსითა და საბჭოს სახელით;

ბ) საბჭოს წევრი იღებდეს ანაზღაურებას ადგილობრივი თვითმმართველობის ორგა- ნოდან, მისი უფლებამოსილების განხორციელებისათვის;

გ) საბჭოს წევრი მუშაობდეს საჯარო სამსახურში.

5. საბჭოს წევრის უფლებამოსილების ვადამდე შეწყვეტისა და შეჩერების საფუძვლები:

ა) საბჭოს წევრობის უფლებამოსილების შეწყვეტა ფორმდება მერის ბრძანებით; ბ) უფლებამოსილების ვადამდე შეწყვეტისა და შეჩერების საფუძვლებია:

ბ.ა) მერის უფლებამოსილების ვადის ამოწურვა. ბ.ბ) წევრის უფლებამოსილების ვადის გასვლა; ბ.გ) მუშაობის დაწყება საჯარო სამსახურში; ბ.დ) პირადი განცხადება;

ბ.ე) გარდაცვალება;

ბ.ვ) სასამართლოს მიერ მისი შეზღუდულ ქმედუნარიანად ან უგზო-უკვლო დაკარ- გულად აღიარება, გარდაცვლილად გამოცხადება ან მხარდაჭერის მიმღებად ცნობა, თუ სასამართლოს გადაწყვეტილებით სხვა რამ არ არის განსაზღვრული;

ბ.ზ) მის მიმართ გამამტყუნებელი განაჩენის კანონიერ ძალაში შესვლა;

ბ.თ) საბჭოს მუშაობაში ჩართვისაგან თავის არიდებისა და საბჭოს სხდომის ზედიზედ

3-ჯერ არასაპატიო მიზეზით გაცდენა.

6. საბჭოს წევრობის შეწყვეტის შემთხვევაში, საბჭოს ახალი წევრის შერჩევა ხდება ამ დებულებით დადგენილი წესის შესაბამისად.

**მუხლი 7. საბჭოს თავმჯდომარე, თავმჯდომარის მოადგილე, მდივანი და კოორდინატორი**

1. საბჭოს თავმჯდომარე:

1.1. აირჩევა საბჭოს წევრებიდან, საბჭოს უფლებამოსილების ვადით, ფარული კენჭისყრით, საბჭოს სხდომაზე დამსწრე წევრთა ხმების უმრავლესობით;

1.2. საბჭოს თავმჯდომარის კანდიდატის დასახელება შეუძლია საბჭოს არანაკლებ 3

წევრს;

1.3. კენჭისყრის ჩატარებამდე, დასახელებული კანდიდატი დამსწრეთ გააცნობს თავის პროგრამას (არსებობის შემთხვევაში) ან პასუხობს საბჭოს წევრთა დასმულ კითხვებს ან/და უფლება აქვს მოხსნას საკუთარი კანდიდატურა;

1.4. თუ არჩევნებში მონაწილე ორმა ან მეტმა კანდიდატმა დააგროვა ხმათა თანაბარი რაოდენობა, იმავე დღეს ინიშნება არჩევნების მეორე ტური. კანდიდატებს შესაძლებლობა ექნებათ, სიტყვით მიმართონ დამსწრეებს და ამის შემდგომ ტარდება ხელახალი კენჭისყრა;

1.5. თუ გამარჯვებულის გამოვლენა მეორე ტურშიც ვერ მოხერხდა, საბჭოს თავმჯდომარის არჩევა მოხდება შემთხვევითი პრინციპის მიხედვით (ბრმა წილის ყრით) თანაბარი ხმების მქონე კანდიდატებიდან;

1.6. საბჭოს თავმჯდომარის უფლება - მოვალეობები:

ა) უზრუნველყოფს საბჭოს მიზნების, ამოცანების და უფლება-ვალდებულებების შესრულებას. ახორციელებს საბჭოს წარმომადგენლობით ფუნქციებს;

ბ) უძღვება საბჭოს მუშაობასა და სხდომებს, საერთო ხელმძღვანელობას უწევს საბჭოს საქმიანობას;

გ) ადგენს და აქვეყნებს საბჭოს მუშაობის ანგარიშს;

დ) იწვევს, ხსნის, თავმჯდომარეობს საბჭოს მორიგ / რიგგარეშე სხდომებს; ე) სვამს საკითხს კენჭისყრაზე და აცხადებს კენჭისყრის შედეგებს;

ვ) საბჭოს წევრებთან შეთანხმებით, ადგენს საბჭოს წევრების ახალგაზრდებთან შეხვედრების განრიგს;

ზ) უზრუნველყოფს საბჭოს წევრთა უფლებების დაცვას.

1.7. დაუშვებელია საბჭოს თავმჯდომარის უფლებამოსილების სხვა პირისათვის გადაცემა ან გაწვევა/შეცვლა. ამასთან, შესაძლებელია უფლებამოსილების ვადამდე შეწ- ყვეტა, კერძოდ:

ა) საბჭოს თავმჯდომარეობაზე უარის თქმა პირადი განცხადებით; ბ) მუშაობის დაწყება საჯარო სამსახურში;

გ) გარკვეული პერიოდის განმავლობაში საბჭოს მუშაობაში ჩართვისაგან თავის არიდებისა და საბჭოს სხდომის ზედიზედ 3-ჯერ არასაპატიო მიზეზით გაცდენა;

1.8. საბჭოს თავმჯდომარის გადაყენების საკითხის დაყენება შეუძლია საბჭოს არანაკლებ 4 წევრს, ხოლო გადაწყვეტილება მიიღება ღია კენჭისყრით და მიღებულად ჩაითვლება, თუ მას მხარს დაუჭერს საბჭოს წევრთა შემადგენლობის ნახევარზე მეტი.

2. საბჭოს თავმჯდომარის მოადგილე:

2.1. საბჭოს თავმჯდომარის მოადგილე აირჩევა საბჭოს შემადგენლობიდან, საბჭოს თავმჯდომარის წარდგინებით, საბჭოს თავმჯდომარის უფლებამოსილების ვადით, ღია კენჭისყრით, საბჭოს სხდომაზე დამსწრე წევრთა ხმების უმრავლესობით;

2.2. თავმჯდომარის მოადგილე ასრულებს თავმჯდომარის დავალებებს, ასევე, ეხმარება მას, მისი უფლებამოსილების და მოვალეობის განხორციელებაში;

2.3. ასრულებს საბჭოს თავმჯდომარის მოვალეობას, საბჭოს თავმჯდომარის არყოფ- ნის ან უფლებამოსილების განხორციელების შეუძლებლობის შემთხვევაში;

2.4. დაუშვებელია საბჭოს თავმჯდომარის მოადგილის უფლებამოსილების სხვა პირისათვის გადაცემა ან გაწვევა/შეცვლა. ამასთან, შესაძლებელია უფლებამოსილების ვადამდე შეწყვეტა, კერძოდ:

ა) საბჭოს თავმჯდომარი მოადგილის პოზიციაზე უარის თქმა პირადი განცხადებით; ბ) მუშაობის დაწყება საჯარო სამსახურში;

გ) გარკვეული პერიოდის განმავლობაში საბჭოს მუშაობაში ჩართვისაგან თავის არიდებისა და საბჭოს სხდომის ზედიზედ 3-ჯერ არასაპატიო მიზეზით გაცდენა.

2.5. საბჭოს თავმჯდომარის მოადგილის დაკავებული პოზიციიდან გადაყენების საკითხის დაყენება შეუძლია საბჭოს არანაკლებ 3 წევრს, ხოლო გადაწყვეტილება მიიღება ღია კენჭისყრით და მიღებულად ჩაითვლება, თუ მას მხარს დაუჭერს საბჭოს სხდომაზე დამსწრე წევრთა ნახევარზე მეტი.

3. საბჭოს მდივანი:

3.1. საბჭოს მდივანი აირჩევა საბჭოს თავმჯდომარის ან/და საბჭოს წევრთა შემად- გენლობის მესამედის წარდგინებით, საბჭოს უფლებამოსილების ვადით, ღია კენჭისყრით, საბჭოს სხდომაზე დამსწრე წევრთა ხმების უმრავლესობით;

3.2. საბჭოს მდივნის არყოფნის შემთხვევაში, საბჭოს თავმჯდომარის დავალებით მის უფლებამოსილებას ახორციელებს საბჭოს ერთ-ერთი წევრი;

3.3. საბჭოს მდივანი:

ა) ორგანიზებას უწევს საბჭოს სხდომის მოწვევას;

ბ) საბჭოს სხდომის მოწვევის შესახებ არეგისტრირებს განცხადებას/ინიციატივას; გ) აცნობს სხდომის დღის წესრიგს სხდომაზე დამსწრე წევრებს;

დ) ახორციელებს საბჭოს თავმჯდომარის დავალებებს;

ე) აფორმებს საბჭოს სხდომაზე მიღებულ გადაწყვეტილებას ოქმის სახით, სხდომის დასრულებიდან 3 სამუშაო დღის ვადაში, რომელსაც ხელს აწერს კომისიის თავმჯდომარე და მდივანი. ამასთან, აუცილებელია ოქმში დაფიქსირებული სიტყვით გამომსვლელ(ებ)ის ხელმოწერა, მის მიერ წარმოთქმული სიტყვის / ტექსტის დადასტურებასთან მიმართებაში ან/და მის მიერ გადმოგზავნილი კომენტარ(ებ)ი, რომელიც ოქმს თან ერთვის.

3.4. საბჭოს მდივნის უფლებამოსილების შეწყვეტა:

ა) საბჭოს მდივნის პოზიციაზე უარის თქმა პირადი განცხადებით; ბ) მუშაობის დაწყება საჯარო სამსახურში;

გ)გარკვეული პერიოდის განმავლობაში საბჭოს მუშაობაში ჩართვისაგან თავის არიდებისა და საბჭოს სხდომის ზედიზედ 3-ჯერ არასაპატიო მიზეზით გაცდენა;

დ) საბჭოს წევრთა შემადგენლობის ნახევარზე მეტის მოთხოვნით / გადაწყვეტი- ლებით.

3.5. საბჭოს მდივნის გადაყენების საკითხის დაყენება შეუძლია საბჭოს არანაკლებ 3 წევრს, ხოლო გადაწყვეტილება მიიღება ღია კენჭისყრით და მიღებულად ჩაითვლება, თუ მას მხარს დაუჭერს საბჭოს სხდომაზე დამსწრე წევრთა ნახევარზე მეტი.

4. ახალგაზრდული საბჭოს კოორდინატორი:

ქობულეთის მუნიციპალიტეტის მერიის განათლების, კულტურის, სპორტისა, ტურიზმისა და გენდერული თანასწორობის სამსახურის (შემდგომში - სამსახური) პასუხისმგებელი თანამშრომელი ახალგაზრდული მიმართულებით, რომელიც თავისი მაღალი კვალიფიკაციითა და კომპეტენციით, ცოდნა - გამოცდილების გაზიარებით, ეხმარება საბჭოს ახალგაზრდა წევრებს მათი ფუნქციების მაღალორგანიზებულად განხორციელებაში, ასევე, ტექნიკური და საკოორდინაციო საკითხების მოგვარებაში.

**მუხლი 8. საბჭოს სხდომის მოწვევა**

1. საბჭოს პირველი სხდომა ტარდება კონკურსის შედეგების გამოქვეყნებიდან -

არაუგვიანეს ერთი თვის ვადაში.

2. საბჭოს პირველ სხდომას იწვევს მერი.

3. ახალგაზრდული საბჭოს პირველი სხდომის დღის წესრიგი მოიცავს საბჭოს თავმჯდომარისა და მისი მოადგილის არჩევას (შესაძლებელია სხვა ორგანიზაციული საკითხების განხილვაც).

4. საბჭოს სხდომა მოიწვევა საბჭოს თავმჯდომარის მიერ, საჭიროებისამებრ მაგრამ -

არანაკლებ 3 თვეში ერთხელ მაინც.

5. საბჭო ასევე მოიწვევა: ა) მერის ინიციატივით;

ბ) საბჭოს კოორდინატორის ინიციატივით (წერილობითი);

გ) საბჭოს წევრთა არანაკლებ 1/3-ის მოთხოვნით.

6. საბჭოს სხდომა უფლებამოსილია, თუ მას ესწრება საბჭოს წევრთა სიითი შემადგენლობის ნახევარზე მეტი მაინც.

7. გადაწყვეტილება მიიღება სხდომაზე დამსწრე საბჭოს წევრთა ხმათა უმრავლესო- ბით. ამასთან, საბჭოს წევრების ხმათა თანასწორობის შემთხვევაში, გადამწყვეტია, საბჭოს თავმჯდომარის ხმა.

8. საბჭოს სხდომები ღიაა და მასზე დასწრება შეუძლია ნებისმიერ პირს.

9. საბჭო უფლებამოსილია მნიშვნელოვანი საკითხ(ებ)ის განხილვასთან მიმართებაში, პროფესიული რჩევებისა და მოსაზრებებისა მიღების თვალსაზრისით, მოიწვიოს სხვადას- ხვა სფეროს ექსპერტები ან/და კვალიფიციური სპეციალისტები, რომლებიც მონაწილე- ობას მიიღებენ საბჭოს სხდომების მუშაობაში (ან/და კონკრეტული თემატიკის მიმართუ- ლებით) და გასცემენ კომპეტენტურ რეკომენდაციებს.

10. საბჭოს სხდომათა თარიღის, ადგილისა და დღის წესრიგის შესახებ ინფორმაცია ქვეყნდება სხდომამდე 2 დღით ადრე მაინც, სამსახურის ან/და მუნიციპალიტეტის ოფიციალურ ვებ-გვერდზე და ხოლო საბჭოს წევრებს ეცნობება 3 დღით ადრე, სხვადასხვა საკომუნიკაციო საშუალებით.

11. საბჭოს მიერ მიღებული გადაწყვეტილება ფორმდება საბჭოს სხდომის ოქმით, რომელსაც ხელს აწერს საბჭოს თავმჯდომარე და მდივანი.

12. საბჭოს სხდომის ოქმში უნდა აღინიშნოს:

ა) თარიღი;

ბ) დამსწრე საბჭოს წევრების სია;

გ) საბჭოს წევრების სია, რომლებიც ვერ დაესწრნენ სხდომას; დ) სხდომის დღის წესრიგი;

ე) სხდომაზე განხილული საკითხები და განხილვის პროცესში მონაწილე პირთა მოკლე აღწერები;

ვ) კენჭისყრის შედეგები;

ზ) სხდომაზე მიღებული გადაწყვეტილება (რეკომენდაციები).

13. საბჭოს მიერ მიღებული გადაწყვეტილებები (რეკომენდაციები) ეგზავნება მერს.

14. საბჭოს მიერ მიღებული გადაწყვეტილები სარეკომენდაციო ხასიათისაა.

15. საბჭოს წევრი უფლებამოსილია, საბჭოს სხდომაზე მიღებულ გადაწყვეტილებებ- თან დაკავშირებით, მერს წარუდგინოს (წერილობით) განსხვავებული - პირადი/ალტერნა- ტიული მოსაზრებები რეკომენდაციების სახით.

16. საბჭოს სამუშაო ჯგუფების რაოდენობა და თემატური მიმართულებები და პროცედურები / ვადები, განისაზღვრება საბჭოს წევრთა მიერ არსებული საჭიროებებიდან გამომდინარე.

**მუხლი 9. ანგარიშვალდებულება**

1. საბჭო, ანგარიშვალდებულია მერის წინაშე და რეგულარულად (კვარტალურად და წლის ბოლოს) წარუდგენს ანგარიშს გაწეული საქმიანობის შესახებ.

2. გარდა ადგილობრივ ხელისუფლებასთან ანგარიშვალდებულისა, უზრუნველყოფს საჯარო საინფორმაციო შეხვედრას (კვარტალურად და წლის ბოლოს) ახალგაზრდებთან, საქმიანობის / ანგარიშის გაცნობის მიზნით. ანგარიშის წარდგენის დღის, საათის, ადგილის და არსებობის შემთხვევაში, დღის წესრიგის შესახებ ცხადდება, ანგარიშის წარდგენამდე, ერთი კვირით ადრე მაინც.

**მუხლი 10. საბჭოსა და მერის ურთიერთობები**

1. საბჭოს განსახილველად წარედგინება ქობულეთის მუნიციპალიტეტის ბიუჯეტის პროექტი, აგრეთვე სხვა მნიშვნელოვანი ახალგაზრდული, ინფრასტრუქტურული, სოციალური და ა.შ. პროგრამები/ ქვეპროგრამები.

2. საბჭო, სხდომაზე განხილვის შემდგომ, თავის გადაწყვეტილებას (წინადადებას თუ მოსაზრებას) წერილობით წარუდგენს მერს.

3. მერი, საბჭოს მიერ შეთავაზებულ რეკომენდაციასთან (წინადადება / მოსაზრება) მიმართებაში, ღებულობს საბოლოო გადაწყვეტილებას.

4. მერისათვის, საბჭოს მიერ შეთავაზებული რეკომენდაცია, არ წარმოადგენს დაბრკოლებას შემდგომი გადაწყვეტილებების მიღებისათვის.

5. მერის მიერ, საბჭოსათვის სამუშაო მასალების (კორესპონდენციების, პროექტების) გადაცემა და მეორეს მხრივ, საბჭოდან მერისათვის შესაბამისი წინადადებების (რეკომენდაციების) გადაცემა ხორციელდება უშუალოდ, ქალაქ ქობულეთის მუნიციპალიტეტის მერიის საქმისწარმოების განყოფილებაში მოძრაობის გარეშე ან/და ოფიციალურად, სამსახურის მეშვეობით, საქმისწარმოების დადგენილი წესის მიხედვით.

**მუხლი 11. საბჭოს მხარდაჭერა. მატერიალურ-ტექნიკური უზრუნველყოფა**

1. კომპეტენციისა და შესაძლებლობის ფარგლებში, ქობულეთის მუნიციპალიტეტის მერია ხელს უწყობს საბჭოს სამოქალაქო ინიციატივების, პროექტების და სხვა აქტივობების რეალიზებაში.

2. ქობულეთის მუნიციპალიტეტის მერია, საბჭოს უზრუნველყოფს შესაბამისი სამუშაო ფართით, საკანცელარიო და სხვადასხვა მატერიალურ-ტექნიკური ინვენტარით, ადმინისტრაციული, ორგანიზაციული, ტექნიკური და საგანმანათლებლო მხარდაჭერით.

**მუხლი 12. საბჭოს დებულებაში ცვლილებისა და დამატების შეტანა**

1. ახალგაზრდულ საბჭოს შეუძლია, წინადადებით მიმართოს მერს, საბჭოს დებუ- ლებაში ცლილებისა და დამატების შეტანის შესახებ, რომელიც მიიღება ღია კენჭისყრით, საბჭოს შემადგენლობის ხმების უმრავლესობით.

2. დებულებაში ცვლილებისა და დამატების შესახებ ინიციატივის დაყენება, საბჭოს- თან შეთანხმებით, შეუძლია ქობულეთის მუნიციპალიტეტის მერიის განათლების, კულტურის, სპორტის, ტურიზმისა და გენდერული თანასწორობის სამსახურს.